CELEX: 62012CN0373
Language: bg
Date: 2012-08-03 00:00:00
Title: Дело C-373/12: Преюдициално запитване, отправено от Krajský súd v Prešove (Словакия) на 3 август 2012 г. — GIC Cash a.s./Marián Gunčaga

17.11.2012   
            
            
               BG
            
            
               Официален вестник на Европейския съюз
            
            
               C 355/8
            
         Преюдициално запитване, отправено от Krajský súd v Prešove (Словакия) на 3 август 2012 г. — GIC Cash a.s./Marián Gunčaga
   (Дело C-373/12)
   2012/C 355/13
   Език на производството: словашки
   
      Запитваща юрисдикция
   
   Krajský súd v Prešove
   
      Страни в главното производство
   
   
      Ищец: GIC Cash a.s.
   
      Ответник: Marián Gunčaga
   
      Преюдициални въпроси
   
   
               1.
            
            
               Трябва ли член 47 от Хартата на основните права на Европейския съюз (1), във връзка с член 38 от същата, член 6, параграф 1 и член 7, параграф 1 от Директива 93/13/ЕИО (2) на Съвета от 5 април 1993 година относно неравноправните клаузи в потребителските договори, да се тълкува в смисъл, че когато правораздавателен орган, сезиран със спор относно потребителски договор, трябва да прецени дали договорна клауза е неравноправна, и друг правораздавателен орган на друга държава членка вече доказано се е произнесъл при аналогични фактически обстоятелства, че договорна клауза с подобно или идентично (на същата) съдържание е неравноправна, потребителят има право при преценката на неравноправния характер на спорната клауза (сезираният от него) правораздавателен орган да вземе предвид решението, прието от правораздавателния орган на другата държава членка?
            
         
               2.
            
            
               При утвърдителен отговор на първия въпрос, нарушава ли сезираният правораздавателен орган основното право на потребителя по член 47 във връзка с член 38 от Хартата, ако не вземе предвид доказаното решение на правораздавателен орган на друга държава членка относно неравноправния характер на договорна клауза с подобно или идентично съдържание?
            
         
      (1)  ОВ C 364, 18.12.2000 г., стр. 1.
   
      (2)  Директива 93/13/ЕИО на Съвета от 5 април 1993 година относно неравноправните клаузи в потребителските договори (OB L 95, 21.4.1993 г., стр. 29; Специално издание на български език, 2007 г., глава 15, том 2, стр. 273).